Újkígyós város weboldala

Fáklyás felvonulás
2025-04-30 16:00 - 17:00 (Europe/Paris)

Fáklyás Felvonulás és Civil Majális
2025-05-01 | Petőfi Sándor Művelődési Ház, Arany János u. 42., Újkígyós, 5661, Hungary
Újkígyós városa 2025-ben is színes programokkal várja a lakosságot április 30-án és május 1-jén. A hagyományos fáklyás felvonulás látványos tűzzsonglőr műsorral, tábortűzzel és retro partyval indul a Majális előestéjén. Május 1-jén egész napos Civil Majálisra kerül sor, ahol a helyi közösségek bemutatói, kézműves foglalkozások, gyermekprogramok, tűzoltóautó, ugrálóvár és sok más szórakoztató elem várja a látogatókat. A programokhoz ingyenes étkeztetés is kapcsolódik, a délben kiosztott pörkölt és toroskáposzta formájában. Az eseményt számos civil szervezet és helyi vállalkozás támogatja, közösségi összefogással életre keltve a majális szellemét.

Újkígyósi lovasnapok
2025-05-24 - 2025-05-25 | Sportpálya, Kossuth utca 2, Újkígyós, 5661, Hungary
Május 24-25-én megrendezésre kerül a hagyományos Újkígyósi lovasnapok mely 2024-ben kibővült a városi gyereknappal. A gyereknap szombati napon lesz megtartva amelyen más civil szervezetekkel összefogva számtalan ingyenes programmal várunk minden kilátogató. Közben a maraton hajtás lesz délután látható a lovaspálya maratonakadályaiban este élőzenés mulatsággal zárjuk a napot. Vasárnap egész nap a lovaké a főszerep megyei és regionális fogathajtó bajnokság kerül lebonyolításra. Kirakodóvásár és ugrálóvár továbbra is várja a gyereket és a kilátogató vendégek. Mindkét nap büfé üzemel és finom bográcsos ételekkel várjuk a kilátogatókat.
Az esemény mindkét nap ingyenesen látogatható!

Nosztalgia Bál
2025-05-24 11:00 - 14:00 | Soproni Söröző és Étterem, Gyulai út 51, Újkígyós, 5661, Hungary
Jelentkezési határidő: 2025.05.18-ig
(programismertetőt később kerül feltöltésre)

Aszakkör kiállítás megnyitó
2025-05-30 | Újkígyósi Petőfi Sándor Könyvtár, Arany János u. 47, Újkígyós, 5661, Hungary
Újraéledő Hagyományaink – Aszakkör kiállítás megnyitó
Az “Összefogás Újkígyósért” Közhasznú Egyesület és a Múltidéző Egyesület szakköreinek megnyitója. 2024-ben kapcsolódott mindkét egyesület a Nemzeti Művelődési Intézet programjához, ezzel négy hagyományos kézműves tevékenység indult el a városban: Baba-mama horgolás, Bútorfestő szakkör, Gyöngyfűzés és Kosárfonás. A szakkörök elkészült termékeiből szervez akét egyesület egy közös kiállítást.

XV. Újkígyósi Galiba Napok és Kézműves Fesztivál
2025-06-14 | Petőfi Sándor Művelődési Ház, Arany János u. 42., Újkígyós, 5661, Hungary

Galiba Népművészeti Tábor
2025-06-23 - 2025-06-27 | Petőfi Sándor Művelődési Ház, Arany János u. 42., Újkígyós, 5661, Hungary
Nyári napközis komplex népművészeti tábor általános iskolásaink számára, melyben hangsúlyos szerepet kap a népművészet, de természetesen számos más szabadidős tevékenység is. (Néptánc, népi játék, népzene, népi ének, lovaglás, lovaskocsikázás, strandolás, vetélkedők, mozidélután.

Tűzugrás
2025-06-23 19:00 - 21:30 | Petőfi Sándor Művelődési Ház, Arany János u. 42., Újkígyós, 5661, Hungary
Az” Összefogás Újkígyósért” Közhasznú Egyesület és a Galiba Néptáncegyüttes
2025. június 23-án hétfőn, 19 órától szeretettel vár minden érdeklődőt a Szent Iván Éji Tűzugrásra,
mely egyben a II. Galiba Népművészeti Tábor hivatalos, de barátságos megnyitója is.

Helyszíne: Petőfi Sándor Művelődési Ház, 5661 Újkígyós, Arany János u. 42.

A rendezvény ingyenes, batyus!
“Ha gyüttök lösztök, ha hoztok ösztök!”

Horgolás gyerekeknek a nyári szünetben
2025-07-10 16:00 - 18:00, 2025-07-17 16:00 - 18:00, 2025-07-24 16:00 - 18:00 | Újkígyósi Petőfi Sándor Könyvtár, Arany János u. 47, Újkígyós, 5661, Hungary
Szeretsz alkotni? Kipróbálnád a horgolást? Itt a lehetőség!
A népszerű horgoló szakkör a nyári szünetben gyermekek számára folytatódik!
Várunk minden ügyes kezű, kíváncsi kis kézművest, aki szívesen sajátítaná el a horgolás alapjait egy barátságos, kreatív közösségben!
📍 Helyszín: Könyvtár, Újkígyós, Arany János u. 47.
📅 Időpont: 2025. júliusában, minden csütörtökön 16:00–18:00 között
👩‍🏫 Szakkörvezető: Gáll Kinga
💰 Részvételi díj: 1 000 Ft / fő / alkalom
A szükséges eszközöket és alapanyagokat biztosítjuk!
Kezdők 10 éves kortól, haladók, tapasztalattal rendelkezők 8 éves kortól is bátran jelentkezhetnek.
Szakkörszervező:
„Összefogás Újkígyósért” Közhasznú Egyesület
📞 Bővebb információ: Gáll Kinga – +36 30 691 7140

Fekete Föld Fesztivál
2025-07-19 17:00 - 22:00 | Petőfi Sándor Művelődési Ház, Arany János u. 42., Újkígyós, 5661, Hungary
⋆༺𓆩☠︎︎𓆪༻⋆A magyarországi post-punk reneszánsz sötétebb oldalának ez lesz talán az egyik legkülönlegesebb helyszíne.
Újkígyós, a legendás békési fekete földek közepén, a művelődési ház teraszán fellépnek:
KékmandarinPornography (Hungarian The Cure Tribute)Utolsó Hullám
⋆༺𓆩☠︎︎𓆪༻⋆

Motoros Nap - 2025.08.02.
2025-08-02 09:00 - 23:00 | Gyulai úti Piac tér, Gyulai út 24., Újkígyós, 5661, Hungary
IX. Újkígyósi Motoros Nap programja
2025. augusztus 2.
Az Újkígyósi Szelíd motorosok és a Viharsarok AMSE szervezésével.
Újkígyós, Gyulai út Piac tér.
9:00 kapunyitás
Ebéd 12 órától , regisztrált motorosoknak ebéddel kedveskedünk,
12:30 rövid interjú Mentőmotor Alapítvány tagjaival műsorvezető közreműködésével
Ügyességi versenyek: 13:00 motorblokk hajítás, 13:00 lassúsági verseny,
Kipufogó hangnyomás mérés, az első kb. 11:00 majd a következő13:30.
KRESZ park, játékos bemutató, Tóbiás és Balambér.
Keressük a legmesszebbről jött külföldi, belföldi motorost és a legidősebb motorost.
15 órakor motoros felvonulás a város utcáin, zenekar indulót játszik, erre indulunk felvonulni.
16:00 támogató tombolasorsolás, értéke darabonként 15-20000 Ft (3-4 db).
15:50 Mentő Motor Alapítvány bemutatása
16:05 Streetfighter bemutató (Herczeg Tamás Mókus).
Helyszín a Gyulai út Jókai-Árpád utca közti szakasza a Magyar Közút hozzájárulásával.
17:30 Reláció zenekar rock koncertje.
Részvétel ingyenes, nem csak motorosoknak.
Köszönjük a támogatást!
Változtatás jogát fenntartjuk.

Strand Retró Piknik
2025-08-16 | Újkígyós Strand, Újköz utca, Újkígyós, 5661, Hungary

ÚJKÍGYÓSI VÁROSNAPOK – 2025. augusztus 19–20.
2025-08-19 - 2025-08-20 | Petőfi Sándor Művelődési Ház, Arany János u. 42., Újkígyós, 5661, Hungary
Kedves Újkígyósiak és Vendégeink!
Szeretettel hívjuk és várjuk Önöket a kétnapos Városnapi rendezvényünkre, amely idén is számos színes programmal, élő zenével és közös ünnepléssel vár mindenkit!

Augusztus 19. – KEDD
Petőfi Sándor Művelődési Ház melletti Wenkcheim park
• 19:00 – HAJRÁ Trió koncert
• 20:30 – KOVÁCS KATI élő koncert
• 22:00 – RETRO DISCO hajnalig
Büfét a Park Étterem biztosítja

Augusztus 20. – SZERDA
• 09:00 – Ünnepi szentmise a Szűz Mária Szent Neve Katolikus Templomban
• 10:00 – Ünnepség a Cz. Kiss Rendezvényházban
• Köszöntőt mond: Oláh Timót, polgármester
• Ünnepi szónok: Domokos László, díszpolgár
• Kitüntetések átadása: Újkígyós Díszpolgára és Újkígyósért
• Kenyérszentelés – Ilyés Zsolt plébános
• Közreműködik a Tengelic Énekegyüttes

A programok díjmentesek!
Töltsük együtt ezeket a napokat zenével, jókedvvel és közösségi élményekkel!

Mága Zoltán és vendégei koncert - Szerencsekoncertek
2025-09-13 18:00 - 22:00 | Wenckheim park, Wenckheim park, Újkígyós, Békés, 5661, Hungary
A Hatoslottó bemutatja: Szerencsekoncertek Idén egy különleges, ingyenes eseménysorozat vár rád: országszerte több mint 80 településre visszük el a koncertélményt!
Újkígyóson Mága Zoltán és vendégei fognak felejthetetlen hangulatot varázsolni a kilátogatóknak.
Újkígyós, Wenckheim park, 2025. szeptember 13. 18:00 A belépés ingyenes!
Amit ígérünk:ÉlőzeneKülönleges hangulat Egy este, ahol minden a zenéről és a jókedvről szól További részletek: https://szerencsekoncertek.hu

Mária-napi búcsú és kirakodóvásár Újkígyóson
2025-09-14 | Gyulai úti Piac tér, Gyulai út 24., Újkígyós, 5661, Hungary
Szeretettel várunk mindenkit a hagyományos Mária-napi búcsúi kirakodóvásárra 2025. szeptember 14-én, vasárnap!
A vásári forgatagban árusok sokasága, finomságok és kézműves portékák várják a látogatókat, a gyerekeknek pedig a megszokott módon vidámpark üzemel majd a Piactér zöldterületén (Gyulai út 655. hrsz.).
A rendezvény idején a Gyulai út az Arany János utca és az Ady Endre utca között lezárásra kerül, így a vásár zavartalanul tud zajlani.
👉 Jegyezzék fel a dátumot, és jöjjenek el családdal, barátokkal – töltsünk együtt egy vidám, közösségi napot!

Őszköszöntő családi nap és közösségi szilvalekvárfőzés
2025-09-20 | Petőfi Sándor Művelődési Ház, Arany János u. 42., Újkígyós, 5661, Hungary
Az Újkígyósi Nagycsaládosok Közhasznú Egyesülete szeretettel vár mindenkit 2025. szeptember 20-án a Művelődési Ház melletti Wenkheim parkban megrendezésre kerülő Őszköszöntő családi napra.
A rendezvény keretében idén először készül el az Újkígyósi Nagycsaládosok szilvalekvárja, amelyet nagy üstben, a szabad ég alatt főznek. Az elkészült befőttek jótékony célokat szolgálnak majd.
Programok:
08:00: Közösségi szilvalekvárfőzés
14:00: Kézműves foglalkozások, régi hagyományok felelevenítése: mustkészítés, csigatészta pödrés, tarhonyakészítés és sok más érdekesség
17:00: Közös, batyus szalonnasütés
A szervezők mindenkit szeretettel várnak egy jó hangulatú családias napra!
!

Szüreti forgatag
2025-09-28 14:00 - 20:00 | Petőfi Sándor Művelődési Ház, Arany János u. 42., Újkígyós, 5661, Hungary
Szeptember 28-án, vasárnap 14:00 és 19:00 óra között ismét megrendezésre kerül a hagyományőrző Szüreti Forgatag az Újkígyósi Petőfi Sándor Művelődési Házban és a Wenckheim parkban.
A nap folyamán színes programok várják a látogatókat: szüreti felvonulás, néptánc- és zenés előadások, íjászbemutató, szőlőtaposás, mustkóstolás, valamint kézműves foglalkozások, lovaglás és játszóház a gyerekeknek.
A rendezvény ideje alatt finom ételek és italok is kaphatók, a bevételt a város karácsonyi világításának fejlesztésére fordítják.
👉 Jöjjön el családjával, barátaival, és élje át a szüreti hagyományok hangulatát Újkígyóson!

Idősek Világnapja
2025-10-05 10:00 - 17:00 | Soproni Söröző és Étterem, Gyulai út 51, Újkígyós, 5661, Hungary
Ez az esemény az Újkígyósi Nyugdíjasok Érdekvédelmi Egyesülete, az “Ezüstág” Gondozási Központ és Újkígyós Város Önkormányzatának közös szervezésében valósul meg

Aradi Vértanúk tiszteletére rendezett ünnepi megemlékezés
2025-10-06 18:00 - 18:30
e A Petőfi Sándor Művelődési Ház és Könyvtár tisztelettel meghívja a város lakóit, családjaikat és barátaikat az Aradi Vértanúk tiszteletére rendezett ünnepi megemlékezésre.
Időpont: 2025. október 6. (hétfő) 18:00
Helyszín: a művelődési ház melletti 48–49-es szobor
Program:
Köszöntőt mond: Oláh Timót polgármester
Megemlékezést tart: Harangozó Imre tanár, néprajzkutató, az Újkígyósért Közalapítvány kuratóriumi elnöke
Az ünnepség zárásaként mécsesgyújtásra kerül sor.
A szervezők minden érdeklődőt szeretettel várnak a közös emlékezésre!

Férfi MBII-es kézilabda mérkőzés
2025-10-11 17:00 - 18:00 | Felföldi István Sportcsarnok
2025. október 11-én a FISE férfi felnőtt kézilabda csapata a Berettyóújfalu ellen lép pályára.

A Concerto Budapest előadása a Cz. Kiss Rendezvényházban
2025-10-11 17:00 - 19:00
A Concerto Budapest kamaraegyüttesei a Petőfi Kulturális Program keretében Mozart Planet koncertsorozattal járják be az országot.
„Hisszük, hogy a klasszikus zene nem kiváltság, hanem közös kincs – ez a meggyőződés vezérel minket akkor is, amikor a Petőfi Kulturális Program keretében 50 koncerttel viszi el a Concerto Budapest a klasszikus zene élményét olyan helyszínekre – kistelepülésekre, kisvárosokba – ahol élő klasszikus zenei előadás ritkán hallható.” – fogalmazta meg Devich Gábor, a zenekar főigazgatója.
A Mozart Planet programsorozat megálmodója Keller András, Kossuth-díjas hegedűművész, karmester, a Zenekar főzeneigazgatója. A koncertsorozat küldetése, hogy a Concerto Budapest az ország minél több településére eljuttassa a harmóniát és felüdülést nyújtó dallamokat. Olyan helyekre is, ahol ritkán hallgatnak klasszikus zenét. A Mozart Planet-koncertek alkalmat adnak a helyi közösség építésére is. Zaklatott világunkban egyre nagyobb szükség van a jóság és a biztonság érzésére, és zenéje végtelen táplálékot ad a szeretetnek, hisz a programsorozat névadója Mozart az összes létező emberi érzelmet és karaktert a legegyszerűbben és a legcsodálatosabban tudta kifejezni a hangjaival. A muzsika mindenkit megérint, életörömet sugároz, és boldoggá tesz. A „Mozart-bolygón” ebből a tiszta zenéből fakad az élet, és ha ezt akár csak egy órára átéli a koncertek közönsége, már kicsit jobb hellyé válhat számukra a világ.
Idén a Mozart Planet koncertek nagy része a Petőfi Kulturális Program támogatásával valósulnak meg.

VIII. Amatőr Alkotók kiállítása
2025-10-14 08:00 - 17:00 | Petőfi Sándor Művelődési Ház, Arany János u. 42., Újkígyós, 5661, Hungary
Az „Összefogás Újkígyósért” Közhasznú Egyesület szeretettel vár mindenkit a VIII. Amatőr Alkotók kiállításának megnyitójára, amely 2025. október 19-én (vasárnap) 15:00 órakor kerül megrendezésre az Újkígyósi Petőfi Sándor Művelődési Ház nagytermében (5661 Újkígyós, Arany János u. 42.).
A „Vizuális gondolatok” című esemény célja, hogy bemutassa helyi és diák alkotók munkáit, és lehetőséget adjon a közösség tagjainak a találkozásra, beszélgetésre és inspirációra.
Program:
Köszöntőt mond: Nagy Tiborné, az Egyesület elnöke
Műsor: Kovács–Kolarovszki Dóra népdalénekes előadása
Megnyitó beszédet tart: Mészáros Zsuzsanna múzeumpedagógus
Zárásként: állófogadás és kötetlen beszélgetés az alkotókkal
Kiállító alkotók:
Birta Miklósné (Miklós Amália), Domokos Jánosné (Felföldi Györgyi), Harangozó Marianna, Horváthné Erdélyi Erzsébet, Nagy Szilvia, Szűcs Istvánné (Nagy Etelka), valamint két diák: Kiss Dóra és Nagy Boglárka.
A rendezvény mottója Henry Ward Beecher gondolata:
„Minden művész saját lelkébe mártja ecsetét, és saját szívét viszi a vászonra.”
A szervezők szeretettel várnak minden érdeklődőt egy kellemes, közösségi délutánra.
lt

IV. NAGYCSALÁDOS JÓTÉKONYSÁGI BÁL
2025-10-18 18:00 | Soproni Söröző és Étterem, Gyulai út 51, Újkígyós, 5661, Hungary
IV. NAGYCSALÁDOS JÓTÉKONYSÁGI BÁL
az egyesület alapításának 35 éves jubileumi ünnepsége
CÉL: DRÓTKÖTÉLPÁLYA kicsiknek és nagyobb gyermekeknek,
a Szent Imre parkban lévő játszótérre (Gyulai út mellett)

október 18-án, szombaton 18 órától (gyülekezés 17.00-tól)

Újkígyóson, a Soproni Söröző és Étteremben
A bál védnökei: DR. TAKÁCS ÁRPÁD főispán és HERBERT GÁBOR NOE elnök
Belépő támogatójegy ára, amely vacsorát és támogatást is tartalmaz:
– felnőtt: 5.000 Ft/fő
– gyermek: 2.500 Ft/fő
Menü:
– felnőtt: raguleves, sajttal-sonkával töltött csirkemell és fűszeres sült tarja petrezselymes burgonyával, káposztasaláta
– gyermek: raguleves, rántott csirkemell és rántott sajt szalmakrumplival, őszibarackbefőtt
– desszert: meglepetés
Vacsora előtt Komlóssy Kata előadóművész zenés szórakoztató műsora
Zenefelelős (DJ): STOCK (Aréna Dance Club, SLW Booking, Retro Classic Club)
Jegyek vásárolhatók október 13-ig:
Gedó Csilla: +36 70 287 4515
Nagyné Rajeczki Krisztina: Városi Könyvtárban
Ugocsai Jánosné Margitka: +36 30 366 7273
Tombolajegyek a helyszínen vásárolhatók.
Támogatójegyek 2.000 Ft címletekben vásárolhatók a jegyárusítóknál és a rendezvény alatt a helyszínen.
A támogatójegyet vásárlók között wellness hétvégét és festményeket sorsolunk ki a rendezvényen.
35 éve a családok szolgálatában – 1990-2025

NBII-es férfi kézilabda mérkőzés
2025-10-18 18:00 - 19:00 | Felföldi István Sportcsarnok
A FISE férfi felnőtt kézilabda csapata a Békéscsaba DKSE ellen lép pályára.

Ünnepi megemlékezés az 1956-os forradalom és szabadságharc tiszteletére
2025-10-23 10:00 - 12:30 | Cz. Kiss Rendezvényház
Újkígyós Város Önkormányzata,
a Petőfi Sándor Művelődési Ház és Könyvtár,
valamint az „Újkígyósért” Közalapítvány
tisztelettel meghívja a város lakosságát, családokat, barátokat
az 1956-os Forradalom és Szabadságharc tiszteletére rendezett ünnepi megemlékezésre.
Helyszín: Cz. Kiss Rendezvényház
Időpont: 2025. október 23. (csütörtök)
PROGRAM:
10:00 – Ünnepi szentmise a Szűz Mária Szent Neve Katolikus Templomban
11:00– Ünnepi megemlékezés a Cz. Kiss Rendezvényházban
Ünnepeljünk együtt, méltó módon emlékezve hőseinkre!
t

„Táncos magyarok” – A Magyar Állami Népi Együttes előadása
2025-10-25 17:00 - 19:00 | Cz. Kiss Rendezvényház
Szeretettel várjuk a kedves érdeklődőket a Magyar Állami Népi Együttes nagyszabású műsorára, melyre 2025. október 25-én, szombaton 17 órakor kerül sor a Cz. Kiss Rendezvényházban (5661 Újkígyós, Petőfi utca 40.).
A Magyar Állami Népi Együttes Táncos magyarok című előadása egy korokon és határokon átívelő utazás, melynek során a Kárpát-medence magyarsága és a vele sorsközösségben élő nemzetiségek folklórjából merítkezve táncolják körbe a történelmi Magyarországot.
A produkciót követően alkalom nyílik belekóstolni a látottakba, a Magyar Állami Népi Együttes közös táncházzal várja a leglelkesebbeket!
A rendezvény a Petőfi Kulturális Program Magyarország Kormánya támogatásával, a kultúrstratégiai intézmények együttműködésében, a Nemzeti Művelődési Intézet koordinációjával, és a Nemzeti Táncszínház szervezésében valósul meg.
Belépőjegy ára: 2000 Ft

Újkígyós FC - Doboz Se focimeccs
2025-11-15 13:30 | Újkígyósi Sportpálya
Az Újkígyós FC a Doboz Se ellen lép pályára.
Bereczki Zsolt edző értékelése a csapatról:
Elsőnek is, szeretném megköszönni a vezetőségnek, hogy megkeresett azzal, hogy vállaljam el a csapat irányítását. Már akkor éreztem, hogy hisznek és bíznak bennem, és utólag is úgy gondolom, jó döntés volt igent mondani. A keret nagy részét ismertem már korábbról, így nem volt ismeretlen közeg.
A szezon eddigi részében volt több olyan mérkőzés, ahol kötelező lett volna a győzelem, mégis csak döntetlen vagy vereség lett a vége. Ezek a pontok a végén nagyon sokat fognak számítani. A támadójátékunkkal ennek ellenére elégedett vagyok, hiszen egyetlen meccs kivételével minden találkozón betaláltunk, ami mindenképp pozitívum. A legnagyobb hiányosságunk jelenleg a védekezésben van, ebben csapatszinten kell sokat fejlődnünk. Egyelőre nem vagyunk elég egységesek, de dolgozunk rajta, hogy ez megváltozzon. Sok meccs van még hátra, pontosan tudjuk, min kell javítanunk, és azon leszünk, hogy minél előrébb végezzünk a tabellán.

Véradás Újkígyóson – Adj vért, adj életet!
2025-11-14 08:00 - 11:00 | Petőfi Sándor Művelődési Ház, Arany János u. 42., Újkígyós, 5661, Hungary
Véradás Újkígyóson – Adj vért, adj életet!
A Magyar Vöröskereszt Újkígyósi Szervezete és az Országos Vérellátó Szolgálat vár minden segíteni vágyót az Újkígyósi Művelődési Házban véradásra!
🩸Időpont: 2025. november 14. (péntek)
🕗 8:00 – 11:00
📍 Helyszín: Újkígyósi Művelődési Ház
Amit feltétlenül hozz magaddal:
* személyi igazolvány
* lakcímkártya
* TAJ-kártya
👉 Fontos! Véradás előtt mindenképpen étkezz és fogyassz bőségesen folyadékot!
Adj Te is esélyt az életre – egy véradással akár három ember életét is megmentheted!
Csatlakozz a véradók közösségéhez, és adományozz egészséget!
Szervező: Magyar Vöröskereszt
Szakmai partner: Országos Vérellátó Szolgálat
